**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

**ОТ КОМИСИЯ ПО ЧЛ.35 АЛ.2 НА НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД**

**ОТНОСНО: УДОСТОЯВАНЕ НА НАРОДНО ЧИТАЛИЩЕ “ПРОСВЕТА - 1896” ГРАД МЕРИЧЛЕРИ, ОБЩИНА ДИМИТРОВГРАД С ОТЛИЧИЕТО „ПОЧЕТЕН ЗНАК НА ОБЩИНА ДИМИТРОВГРАД”**

Във връзка с постъпило предложение от М. Н. - председател на ”НЧ Просвета - 1896”, на 08.06.2021 г. се проведе заседание на Комисията по чл.35, ал.2 от Наредба № 42 за символиката, отличията и наградите на Община Димитровград, за което се изготви нарочен протокол.

Съобразно предвидената в чл.35, ал.2 от Наредба № 42 за символиката, отличията и наградите на Община Димитровград процедура, компетентната комисия, с мнозинство повече от ½ членове, а именно 5 гласа „за”, 0 – „против” взе решение да предложи на Общински съвет - Димитровград да гласува НЧ **“**Просвета - 1896”гр. Меричлери, общ. Димитровград да бъде удостоено с отличието „Почетен знак на Община Димитровград”.

Направеното предложение отговаря на изискването по чл. 34, ал.1 и ал.2 от Наредба № 42 за символиката, отличията и наградите на Община Димитровград. Същото изхожда от настоятелството на НЧ “ПРОСВЕТА - 1896”гр. Меричлери, общ. Димитровград и към него са приложени подробни мотиви, описание на дейността на кандидата и заслугите му към гр. Димитровград, както и писменото съгласие на предложения кандидат.

Видно от събраните към предложението материали се установи, че то отговаря и на изискването по чл.33, ал.1 от Наредба № 42 за символиката, отличията и наградите на Община Димитровград, а именно предложеният субект е народно читалище, регистрирано по фирмено дело № 41/1997г. на Окръжен съд гр. Хасково и е вписано в регистъра на Народните читалище под № 1607.

Народно читалище „Просвета-1896” гр. Меричлери е създадено преди 125 години и винаги е било единственият център на култура и просвета в град Меричлери

В читалището целогодишно се поддържат следните колективи: представителен хор за автентичен фолклор и народни обичаи, група за народни песни, група за стари градски песни, вокална група „Пеем за България”, група за руски песни, студио по художествено слово, сатирична група и група за народни хора „Магия”. Фолклорната група, създадена през 1966 година, има в своята 55 годишна дейност множество златни, сребърни и бронзови медали от международни и национални фестивали, като Копривщица, Свиленград, Раднево и Велико Търново. Носители са на званието представителна група и имат лауреатско звание 1 степен на XIII Черноморски събор „ЕВРО ФОЛК – 2016” гр. Китен.

Читалището разполага с най-богатата етнографска изложба в общината. В залата са подредени отделни сбирки за историята на Меричлери, историята на читалището, историята на отделните колективи, история на меричлерската минерална вода, предмети от археологически разкопки около града, предмети и дрехи от бита и занаятите през 400 – годишната история на Меричлери.

Една от основните задачи на читалището е библиотеката и библиотечната дейност. Библиотечния фонд наброява 15119 тома литература, средно годишно библиотеката регистрира около 230 читатели и раздава 2500 тома литература.

На 02.06.2011 година тържествено е открит библиотечно-информационен център, оборудван по Програма „Глобални библиотеки-България” в библиотеката при читалището. За нуждите на населението са предоставени пет компютърни конфигурации за потребители, мултифункционално устройство, мултимедиен проектор. Този компютърен център е единствен на територията на Меричлери – град с 1600 жители.

На територията на града има основно училище с около 100 ученика, детска градина с 35 деца, а пенсионерите наброяват около 950 души.

За своята многогодишна и многообразна дейност, през 1986 г. с Указ № 3350/07.10.1986г. на Държавния съвет на Н.Р.България, читалището е удостоено с орден „Кирил и Методий” I степен, а естрадно сатиричен колектив е носител на орден „Кирил и Методий” II степен.

Връчването на отличието „Почетен знак на община Димитровград” на НЧ **“**Просвета - 1896”гр. Меричлери ще се проведе на 25.09.2021г. (събота) от 17:00 часа на сцената на площад „Хорището”.

Предвид горното и на осн. чл. 35, ал.2 и чл.36 от Наредба № 42 настоящата комисия предлага на Общински съвет Димитровград да вземе следното

**РЕШЕНИЕ:**

1. Удостоява НЧ **“**Просвета - 1896”гр. Меричлери, общ. Димитровград, с отличието „Почетен знак на Община Димитровград”.
2. Определя 25.09.2021г. за ден, в който ще се проведе официална церемония по връчване на отличието „Почетен знак на Община Димитровград”, която ще се проведе от 17:00 часа на сцената на площад „Хорището”, като предвид епидемичните обстоятелства читалището си запазва правото да промени датата, часа и мястото на празничното честване .
3. Възлага на кмета на Община Димитровград всички дейности по законосъобразното изпълнение на решението.

Членове на комисията по чл.35, ал.2 от Наредба № 42 за символиката, отличията и наградите на Община Димитровград:

1………………………………….

Иво Димов-кмет на Община Димитровград

2………………………………….

Юлиян Семерджиев-Заместник-председател на ОбС-Димитровград

3………………………………….

Гроздан Грозев-председател на ПК”Култура, вероизповедания и средства за масова информация”

4………………………………….

Тодор Тодоров- председател на ПК”Образование, младеж и спорт”

5………………………………….

Венета Колева-секретар на Община Димитровград